Diari Oficial de la Generalitat Valenciana


Sumari del DOGV 5247, del 27-04-2006 (2006/4056)

Notificació a María Rosa Juliá Vercher de la sentència dictada en les actuacions del juí verbal número 859/2004.
----------------------------------------------------------------------------------------------------------------

### Dades del document

Número de DOGV
:   5247

Data del DOGV
:   27-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4056


Organisme emissor
:   Jutjat de Primera Instància Número 3 de Nules

Tipus de document
:   Edicte

Notificació a María Rosa Juliá Vercher de la sentència dictada en les actuacions del juí verbal número 859/2004. [2006/Q4056]  
Procediment: assumpte civil 859/2004  
Juí: juí verbal (desnonament per falta de pagament) 859/2004  
Part demandant: María Pilar Marzal Giménez  
Part demandada: María Rosa Juliá Vercher  
En el juí a què es fa referència s'ha dictat la resolució el text de la qual, literalment, diu així:  
«Sentència  
Jutgessa: Inmaculada Gonell Marín  
Demandant: María Pilar Marzal Giménez  
Procurador: Leopoldo Segarra Peñarroja   
Advocat: Guillermo Aragó Hervás  
Demandada: María Rosa Juliá Vercher. Declarada en rebel·lia  
Objecte del juí: desnonament per expiració del termini  
Nules, 5 de maig de 2005  
Antecedents de fet  
1. En data 16 de desembre de 2004, María Pilar Marzal Giménez va presentar demanda de juí verbal en exercici de l'acció de resolució de contracte d'arrendament d'habitatge, a causa de l'expiració del termini fixat contractualment, contra María Rosa Juliá Vercher, en la qual, en síntesi, al·legava els fets següents:   
1.1 María Pilar es propietària, amb caràcter privatiu, de l'habitatge situat a la Vall d'Uixó (Castelló) a la carretera de Sogorb, 40, 6é, 11a (edifici València), amb una superfície construïda aproximada de 90,95 metres quadrats.  
1.2. María Pilar i María Rosa van subscriure, en data 1 de setembre de 1999, un contracte d'arrendament sobre l'habitatge a què es fa referència.  
1.3 En este contracte, clàusula segona, es va acordar que el contracte d'arrendament es pacta pel temps inicial d'un any, sense perjuí del dret de l'arrendatari a la pròrroga d'este d'acord amb el que disposa l'article 9 de la Llei 29/1994, de 24 de novembre, amb efecte a partir del dia 1 de setembre de 1999, per tant finalitza el dia 1 de setembre de 2000 (...). En el cas que el contracte es prorrogara fins a un màxim de cinc anys, l'arrendatari renuncia expressament a tots els drets, i deixarà lliure l'habitatge, sense cap dret a pròrroga.  
1.4 En arribar el dia del venciment inicial del contracte, l'arrendatària el va prorrogar fins al termini màxim establit legalment, i el termini va véncer el dia 1 de setembre de 2004.  
1.5 Amb data 1 de juny de 2004, es va remetre a la demandada un burofax en què se li comunicava el proper venciment del contracte.  
1.6 El dia 1 de setembre de 2004, l'arrendatària no va lliurar les claus, ni va deixar l'habitatge a disposició de l'actora, i va seguir ocupant l'habitatge arrendat sense pagar renda. Adduïa els fonaments de dret que estimava aplicables i sol·licitava que es dictara sentència i que es condemnara la demandada amb els pronunciaments següents:   
1.6.1 Declarar resolt per expiració del termini fixat contractualment el contracte d'arrendament de l'habitatge situat a la Vall d'Uixó (Castelló), carretera de Sogorb, 40, 6é, 11a (edifici València), firmat entre l'actora i la demandada María Rosa Juliá Vercher, el dia 1 de setembre de 1999.   
1.6.2 Condemnar la demandada María Rosa Juliá Vercher, en virtut de la resolució del contracte, a deixar lliure, vacu i expedit l'habitatge arrendat en el termini legal disposat per a això, amb l'advertència que si no ho fa es procedirà al seu llançament.   
1.6.3 Condemnar la demandada al pagament de les costes causades en el present procediment.  
2. Admesa a tràmit la demanda mitjançant la interlocutòria de data 1 de febrer de 2005, es va acordar traslladar la demanda a la part demandada, amb el lliurament d'una còpia d'esta i dels documents que s'hi adjunten i, juntament amb les advertències legals corresponents, es van citar a termini les parts per a la realització de la vista que va tindre lloc el dia 27 d'abril de 2005.  
3. A l'acte de la vista no va comparéixer la demandada María Rosa Juliá Vercher, malgrat estar citada en forma legal (edictes fixats a la seu del jutjat), per la qual cosa se la va declarar en rebel·lia processal. La part actora es va afirmar i es va ratificar en la seua demanda. Va sol·licitar rebre el plet a prova, i va proposar: donar per reproduïts els documents aportats amb la demanda i l'interrogatori de la demandada. Es va admetre tota la prova proposada. La documental consta en les actuacions i, amb l'aplicació dels efectes de l'article 304 de la Llei d'Enjudiciament Civil, es va declarar el juí vist per a sentència.  
4. En este procediment cal declarar com a fets provats els que se seguisquen en la demanda i que han sigut descrits en l'antecedent de fet primer d'esta resolució (fets provats mitjançant: documents números de l'1 al 3, ambdós inclosos, adjuntats a la demanda; i admissió tàcita de fets segons l'article 304 LEC).  
Fonaments de dret  
1. L'actora, María Pilar Marzal Giménez, com a propietària, exercita una acció de desnonament o resolució del contracte d'arrendament concertat amb l'arrendatària demandada, per a recuperar la possessió de l'habitatge arrendat, amb fonament en l'expiració del termini del contracte d'arrendament.  
Davant d'esta pretensió, la part demandada ha optat per no comparéixer a juí, malgrat estar citada en forma legal i amb totes les advertències legals. Per tant, només s'haurà de pronunciar pel que fa a si l'actora ha acreditat o no els fets constitutius de la seua pretensió, perquè pertoque declarar la resolució del contracte amb totes les seues conseqüències.  
2. El contracte d'arrendament d'habitatge, objecte d'este plet, està sotmés a la Llei d'Arrendaments Urbans, de 24 de novembre de 1994 (LAU 29/1994), la qual establix, en l'article 4 que .1. Els arrendaments regulats en la present llei se sotmetran de forma imperativa al que disposen els títols I, IV i V d'esta i al que disposen els apartats següents d'este article 2. Respectant l'establit en l'apartat anterior, els arrendaments d'habitatge es regixen pel que disposa el títol II de la present llei, i si no n'hi ha, per la voluntat de les parts i, supletòriament, pel que disposa el Codi Civil.. El títol II, capítol II, regula la durada del contracte en els arrendaments d'habitatge, i establix en l'article 9 el termini mínim en els següents termes: .1. La durada de l'arrendament serà lliurement pactat per les parts. Si esta fóra inferior a cinc anys, en arribar el dia del venciment del contracte, este es prorrogarà obligatòriament per terminis anuals fins que l'arrendament tinga una durada mínima de cinc anys, tret que l'arrendatari manifeste a l'arrendador amb 30 dies d'antelació com a mínim a la data d'acabament del contracte o de qualsevol de les pròrrogues, la seua voluntat de no renovar-lo.. I l'article 10 de la Llei d'Arrendaments Urbans regula la possibles pròrroga del contracte i disposa que: .Si en arribar la data de venciment del contracte, una vegada transcorreguts com a mínim cinc anys de durada d'aquell, cap de les parts haguera notificat a l'altra, almenys amb un mes d'antelació a aquella data, la seua voluntat de no renovar-lo, el contracte es prorrogarà obligatòriament per terminis anuals fins a un màxim de tres anys més, tret que l'arrendatari manifeste a l'arrendador amb un mes d'antelació a la data d'acabament de qualsevol de les anualitats, la seua voluntat de no renovar el contracte..  
En este cas, en el contracte d'arrendament objecte d'actuacions (doc. 2 de la demanda), ambdues parts van acordar, en la clàusula segona, que l'arrendament es pactava pel temps inicial d'un any, sense perjuí del dret de l'arrendatari a la pròrroga d'este d'acord amb l'establit per l'article 9 de la Llei 29/1994, de 24 de novembre, amb efecte a partir del dia 1 de setembre de 1999, i que finalitzava, per tant, el dia 1 de setembre de 2000; i si el contracte es prorrogava fins al màxim legal de cinc anys, l'arrendatari renunciava expressament a tots els drets, i havia de deixar lliure l'habitatge, sense dret a cap pròrroga. L'arrendatària va fer ús del termini mínim establit legalment de cinc anys (article 304 LEC), però, de conformitat amb el que s'ha pactat, i en virtut del principi d'autonomia de la voluntat (article 1.255 del Codi Civil), va renunciar a qualsevol tipus de pròrroga més enllà dels cinc anys (doc. número 2 de la demanda). Per tant, el termini dels cinc anys va véncer el dia 1 de setembre de 2004 (ja que el dia inicial va ser l'1 de setembre de 1999); i l'arrendadora va notificar mitjançant burofax lliurat a l'arrendatària el dia 2 de juny de 2004, és a dir, amb dos mesos d'antelació a l'expiració del contracte (doc. número 3 de la demanda), la seua voluntat de donar per extingida la relació contractual. Per consegüent, una vegada produïda la notificació exigida per la llei especial en l'article 10 per part de l'arrendadora, i continuant amb la data de la demanda, l'arrendatària fent ús, ja indegut, de l'habitatge objecte del contracte d'arrendament l'extinció del qual ara se sol·licita (article 304 LEC), concorre la causa d'extinció del contracte com a resultat de l'expiració del termini, i cal acordar l'estimació íntegra de la pretensió exercitada per la part actora.  
3. En aplicació del criteri del venciment establit en l'article 394.1 de la Llei d'Enjudiciament Civil, les costes processals s'imposen a la demandada, pel fet d'haver-se estimat íntegrament la demanda.  
Decisió  
Estime íntegrament la demanda interposada per María Pilar Marzal Giménez contra María Rosa Juliá Vercher, amb els pronunciaments següents:  
1. Declare resolt, com a resultat de l'expiració del termini fixat contractualment, el contracte d'arrendament de l'habitatge situat a la Vall d'Uixó (Castelló), carretera de Sogorb, 40, 6é, 11a (edifici València), firmat entre María Pilar Marzal Giménez i María Rosa Juliá Vercher, el dia 1 de setembre de 1999.  
2. Condemne María Rosa Juliá Vercher, en virtut de la resolució del contracte, a deixar lliure, vacu i expedit l'habitatge arrendada en el termini legal disposat per a això, amb l'advertència que si no ho fa es procedirà al seu llançament.  
I tot això amb l'expressa condemna a la demandada al pagament de les costes causades en el present procediment.  
Notifiqueu esta sentència a la part actora a través de la seua representació processal i a la demandada mitjançant un edicte que cal publicar en el butlletí oficial de la comunitat autònoma, i feu-los saber que contra esta sentència s'hi pot interposar un recurs d'apel·lació que, si escau, s'haurà de preparar davant este mateix jutjat en el termini dels cinc dies següents al de la notificació, que no s'admetrà a la part demandada si en preparar-lo no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.  
Així ho pronuncie i firme.  
Publicació: la sentència anterior la va llegir i publicar la jutgessa que la subscriu, constituïda en audiència pública, en el dia de hui. En done fe».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de la sentència de data 5 de maig de 2005.  
Nules, 6 de maig de 2005.. El secretari judicial: Ignacio Ramiro Albaleig.